Foto: Facebook



IVICA PULJAK, član predsjedništva stranke Pametno, prozvao je ministricu obrazovanja Blaženku Divjak za manipulaciju i skrivanje informacija. Puljak je prije 95 dana Ministarstvu znanosti i obrazovanja poslao zahtjev za dostavljanje svih dokumenata vezanih uz javni natječaj za prijavu kandidata za voditelja i članove Ekspertne radne skupine za provođenje kurikularne reforme, a posebno za akcijske planove prijavljenih kandidata za voditelja Ekspertne radne skupine.



Prvi su put, piše Puljak na Facebooku, odgovorili da im treba vremena da malo razmisle. Sada je stigao odgovor kako im treba još vremena za provođenja testa razmjernosti i javnog interesa za eventualni uvid u akcijske planove prijavljenih kadidata za voditelja ERS.



Puljak: ponižavajući odnos prema ljudima koji traže informacije



"Konsterniran sam odgovorom Ministarstva. Odgovor je čisti primjer manipulacije i skrivanja informacija. Ovim putem javno prozivam ministricu Blaženku Divjak za izuzetno ponižavajući odnos prema ljudima koji traže da se objave sve informacije vezane za ovaj važan proces reforme obrazovanja. Informacije ne treba skrivati nego ih treba podijeliti s javnosti. Tako trebamo učiti djecu i mlade.



Prije točno 95 dana poslao sam zahtjev Ministarstvu za dostavljanje svih dokumenata vezanih uz Javni natječaj za prijavu kandidata za voditelja i članove Ekspertne radne skupine za provođenje kurikularne reforme, a posebno za akcijske planove prijavljenih kandidata za voditelja ekspertne radne skupine.



Danas sam dobio odgovor (na kraju ovo emaila), u kojem:



- Ministarstvo kaže da im nije jasno što tražim, a već su mi jedom odgovorili da im treba vremena da malo razmisle. Nisam niti tražio odluku Posebnog stručnog povjerenstva, jer sam svjestan da će mi reći kako oni to ne mogu dati, nego da se obratim Povjerenstvu. A već znamo kako je povjerenstvo odlučilo.

- Poslali su mi samo dokumentaciju izabranog eksperta za STEM. Usput, na tog eksperta nemam prigovora, kolegica Vuk ima sve kvalifikacije za to mjesto.

- Ministarstvo kaže da im treba još vremena za “provođenja test razmjernosti i javnog interesa” za eventualnu uvid u akcijske planove prijavljenih kadidata za voditelja ERS. Dakle niti 95 dana im nije bilo dovoljno za ovaj test.



Sve u svemu veliko razočaranje. Ministarastvo očigledno nešto skriva. Inače bi objavili sve informacije", objavio je Puljak na Facebooku.



Među komentarima njegove objave je i onaj ustavne stručnjakinje Sanje Barić, koja upozorava da Ministarstvo krši Zakon o pravu na pristup informacijama u kojem stoji da u maksimalno 30 dana moraju odgovoriti, čak i kad su test javnog interesa i razmjernosti u pitanju.

Tekst se nastavlja ispod oglasa